
ОТ ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Приемане на годишен план за паша и списък с имоти с начин на трайно ползване пасища, мери и ливади от общинския поземлен фонд на Община Кърджали за общо и за индивидуално ползванe за календарната 2027 г.

УВАЖАЕМИ ОБЩИНСКИ СЪВЕТНИЦИ,

Съгласно чл. 37о от Закона за собствеността и ползването на земеделските земи /ЗСПЗЗ/, общинският съвет определя с решение, прието с мнозинство от общия брой на съветниците, размера и местоположението на мерите, пасищата и ливадите от общинския поземлен фонд /ОПФ/ за общо и за индивидуално ползване и правилата за ползването им. 

Общинският съвет - Кърджали ежегодно приема решение за предоставяне и актуализиране на ползването на  пасищата, мерите и ливадите, което съдържа:

1. Годишен план за паша;

2. Съгласие за предоставяне на мерите, пасищата и ливадите за общо и за индивидуално ползване;

3. Задълженията на общината и на ползвателите за поддържането на мерите, пасищата и ливадите.

Съгласно чл. 37и, ал. 1 от Закона за собствеността и ползването на земеделските земи,  пасищата, мерите и ливадите от общинския поземлен фонд се отдават под наем на собственици или ползватели на животновъдни обекти с пасищни селскостопански животни, регистрирани в Интегрираната информационна система на Българската агенция по безопасност на храните /БАБХ/, съобразно броя и вида на регистрираните животни, по цена, определена по пазарен механизъм. Пасища, мери и ливади от общинския поземлен фонд се предоставят под наем на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ.
Общинският съвет определя с решение свободните пасища, мери и ливади от общинския поземлен фонд за общо и индивидуално ползване. Списъкът на имотите за общо и индивидуално ползване се обявява и публикува в областната дирекция "Земеделие" – гр. Кърджали, общинската служба по земеделие гр. Кърджали, Община Кърджали и кметствата и на интернет страницата на областната дирекция "Земеделие" - гр. Кърджали и на Община Кърджали в срок до 1 март.

Пасищата, мерите и ливадите се разпределят между лицата по ал. 1, които имат регистрирани животновъдни обекти в съответното или в съседно землище в същата или в съседна община, независимо от областта, в която се намира, съобразно броя и вида на регистрираните пасищни селскостопански животни, в зависимост от притежаваните или ползвани на регистрирано правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На лицата, които отглеждат едри и дребни преживни селскостопански животни с предназначение за производство на мляко или месо и животни от местни (автохтонни) породи, и/или биологично сертифицирани едри и дребни преживни селскостопански животни, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория.
Лицата по ал. 1 подават заявление до общинската служба по земеделие по местонахождението на животновъдния обект в срок до 10 март. Заявлението е по образец, утвърден от министъра на земеделието и храните, и се отнася за следващата календарна година. Към заявлението лицата прилагат декларация, че не са свързани лица по смисъла на Търговския закон с лица, които не са изплатили задълженията си по чл. 34, ал. 6, по чл. 37в, ал. 7 за земите по чл. 37в, ал. 3, т. 2 и по чл. 37ж, ал. 11 за земите по чл. 37ж, ал. 5 за предходните календарни години, както и задълженията си към държавния и общинския поземлен фонд.

Българската агенция по безопасност на храните изготвя официална справка, утвърдена със заповед на изпълнителния директор на БАБХ, която се публикува на интернет страницата на агенцията. Справката съдържа информация за всички регистрирани в Интегрираната информационна система към 1 февруари на текущата година:
    1. Животновъдни обекти, регистрирани по чл. 137 от Закона за ветеринарномедицинската дейност, в които се отглеждат постоянно или целогодишно пасищни селскостопански животни, с изключение на животновъдни обекти, в които за периода от 15 ноември до 15 март не се отглеждат животни;

   2. Собственици или ползватели на регистрирани животновъдни обекти;

   3. Пасищни селскостопански животни в животновъдните обекти.

Разпределянето на пасища, мери и ливади се извършва за всяко землище на територията на общината от комисия, определена със заповед на директора на областната дирекция "Земеделие" –                гр. Кърджали, издадена в срок до 20 март. В състава на комисията се включват: кметът на населеното място, съответно кметският наместник или оправомощени от тях длъжностни лица, представител на общинската администрация, представител на общинската служба по земеделие, представител на областната дирекция "Земеделие" и представител на областната дирекция по безопасност на храните. Председател на комисията е кметът на общината или оправомощено от него длъжностно лице. На заседанието могат да присъстват лицата по ал. 1, както и представител на областна администрация.
Комисията по чл. 37и, ал. 7 от ЗСПЗЗ въз основа на справката по чл. 37и, ал. 6 от ЗСПЗЗ:
  1. Извършва проверките по чл. 37м, ал. 1 от ЗСПЗЗ;

  2. Съставя списък на допуснатите до участие в разпределението лица, които отговарят на условията по чл. 37и, ал. 1 от ЗСПЗЗ, съдържащ и информацията за тях от справката по ал. 6 и регистрираните им    договори за ползване на пасища, мери и ливади;

  3. Определя необходимата площ при условията на чл. 37и, ал. 4 от ЗСПЗЗ за допуснатите лица в списъка по т. 2 в срок до 20 април;

  4. Разпределя едновременно имоти или части от имоти от държавния и общинския поземлен фонд до достигане на нормата по чл. 37и, ал. 4 от ЗСПЗЗ при спазване на следната последователност:

 а) собственици или ползватели на животновъдни обекти, регистрирани в съответното землище, отглеждащи биологично сертифицирани животни и имащи биологично сертифицирани площи;

 б) собственици или ползватели на животновъдни обекти, регистрирани в съответното землище, ползвали съответните имоти по договори с изтекъл срок;

 в) собственици или ползватели на животновъдни обекти, регистрирани в съответното землище;

 г) собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което се намират имотите;

  5. При недостиг на пасища, мери и ливади от държавния и/или общинския поземлен фонд в землището, в което се намира животновъдният обект, определя с протоколно решение коефициент за редукция на площите, който се прилага спрямо всички лица в землището; при наличие на свободни пасища, мери и ливади в съседно землище в същата или съседна община площите може да се разпределят до достигане на нормата по чл. 37и, ал. 4 от ЗСПЗЗ.

Списъкът по чл. 37и, ал. 8, т. 2 от ЗСПЗЗ се публикува по реда на ал. 2 в срок до 30 март. Промени в списъка могат да се правят в 7-дневен срок от неговото публикуване при промяна на обстоятелствата, както и за отстраняване на допуснати грешки и/или непълноти по инициатива на заинтересованите лица, които прилагат съответните доказателства.

Комисията по чл. 37и, ал. 7 от ЗСПЗЗ съставя протокол за разпределение на имотите в срок до 20 май, който се обявява и се публикува в областната дирекция "Земеделие" – гр. Кърджали, общинската служба по земеделие гр. Кърджали, общините и кметствата и на интернет страницата на областната дирекция "Земеделие" - гр. Кърджали и на Община Кърджали.

Протоколът по ал. 10 може да се обжалва относно площта на имотите в 14-дневен срок пред районния съд. Обжалването не спира изпълнението, освен ако съдът разпореди друго.
Въз основа на протокола по чл. 37и, ал. 10 от ЗСПЗЗ, в срок до 20 юни кметът на Община Кърджали, съответно директорът на областната дирекция "Земеделие"– гр. Кърджали, сключва договор за наем с минимален срок от 5 календарни години, който започва да тече от следващата календарна година. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади. Договорите съдържат данните по чл. 37и,ал. 1, 4 и 10 от ЗСПЗЗ, вписват се в службата по вписванията и се регистрират в общинската служба по земеделие.

Останалите свободни пасища, мери и ливади от общинския и държавния поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира. Търговете се провеждат от областната дирекция "Земеделие" – гр. Кърджали за земите от държавния поземлен фонд, и от кмета на Община Кърджали - за земите от общинския поземлен фонд. Договорите се сключват за една календарна година.

Предвид гореизложеното, предлагам Общински съвет – Кърджали, след обсъждане, да приеме следното:

ПРОЕКТ

РЕШЕНИЕ:

На основание чл. 21, ал. 1, т. 8 и ал. 2 от ЗМСМА, във връзка с чл. 37о, чл. 37и  и чл. 24а, ал. 6,     т. 4 от ЗСПЗЗ, Общински съвет – Кърджали Р Е Ш И:

1. ПРИЕМА годишен план за паша на пасища, мери и ливади от общинския поземлен фонд /ОПФ/ на Община Кърджали за календарната 2027 г., съгласно Приложение № 1.



2. ПРИЕМА СПИСЪК И ДАВА СЪГЛАСИЕ за предоставяне през календарната 2027 г. на пасища, мери и ливади от общинския поземлен фонд на Община Кърджали за индивидуално ползване, съгласно Приложение №2.

3. Списъкът на имотите за общо и индивидуално ползване се обявява и публикува в областната дирекция "Земеделие" – гр. Кърджали, общинската служба по земеделие гр. Кърджали, Община Кърджали и кметствата и на интернет страницата на областната дирекция "Земеделие" - гр. Кърджали и на Община Кърджали в срок до 1 март 2026 г. 
          4. В разпределението на пасищата, мерите и ливадите за индивидуално ползване могат да участват само заявители, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ. Информацията за задълженията да се провери служебно от комисия, назначена от директора на областната дирекция "Земеделие" – гр. Кърджали.

5. Заинтересованите лица подават заявление по образец, одобрен от министъра на земеделието и храните, до общинска служба по земеделие гр. Кърджали, на територията на която е регистриран животновъдният им обект, в срок до 10 март 2026 г. 


6. Площите се предоставят на земеделски стопани за пасищно отглеждане на селскостопански животни, съобразно полагаемата се площ, определена в чл. 37и, ал. 4 и ал. 7 от Закона за собствеността и ползването на земеделските земи.

         7. Пасищата, мерите и ливадите от общинския поземлен фонд се отдават под наем или аренда без търг или конкурс на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните селскостопански животни, по цени, определени по пазарен механизъм. Срокът на договора е за 10 /десет/  календарни години.

8. Наемната цена по договора се заплаща, както следва:

· за първата календарна година – при подписване на договора;

· за останалите девет календарни години – ежегодно, в началото на всяка календарна година.

         9. Предоставените пасища, мери и ливади за индивидуално ползване на собственици или ползватели на животновъдни обекти с пасищни селскостопански животни могат да се ползват за построяване на навеси.

         10. Останалите свободни пасища, мери и ливади от ОПФ се отдават под наем чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Срокът на договора е за 1 /една/ календарна година.

11. Останалите след провеждане на търга свободни пасища, мери и ливади се отдават под наем чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние. Срокът на договора е за 1 /една/ календарна година.


   12. Разходите за изготвяне на пазарна наемна цена за наетите имоти от ОПФ са за сметка на наемателите.

13. Пасищата, мерите и ливадите за общо ползване се ползват безвъзмездно от земеделски стопани, отглеждащи пасищни животни.

14. ОПРЕДЕЛЯ правилата за ползване на пасища, мери и ливади, както следва:

         14.1. За опазване и поддържане на пасищата и ливадите в добро земеделско и екологично състояние не се допуска:

· нарушаване целостта на почвения слой –  разкопаване, вземане на чимове, разораване;

· преминаването и движението с моторни превозни средства в самото пасище;

· едновременното струпване на големи стада с животни на едно и също място за едновременно пашуване и за водопой;

· промяна на начина им на трайно ползване и използване за неземеделски нужди;

· замърсяването им с битови, производствени, опасни и др. отпадъци.

         14.2. За опазване и поддържане на местообитанията при паша не се допуска:

· паленето на открит огън;

· унищожаването на видовете от флората чрез изкореняване, изкопаване, сеч, промени в ландшафта;

· оставянето на пашуващите животни без надзор;

· внасяне на неприсъщи видове – засяване на култивирани растения в границите на пасището;

· внасянето на минерални торове за подобряване на тревостоя и използване на утайки от пречистването на отпадни води;

· опожаряване на дървесна, храстова и тревна растителност по пасищата с цел предизвикване нов подраст;

· нарушаване съществуващите полски граници /синори/ в блока на земеделското стопанство и/или земеделския парцел;

         14.3. За опазване и поддържане на пасищата в добро земеделско и екологично състояние се допуска:

· поддържане в добро състояние на наличните инфраструктурни обекти за водопой – чешми, корита;

· извършване на частично засяване или възстановяване и подхранване на мерите, пасищата и ливадите;

· опазване от ерозиране, заблатяване, засоляване и други увреждания;

· провеждане на борба с агресивни и устойчиви растителни видове – орлова папрат, черемика, айлант, аморфа и къпина;

· за земеделските земи с висока продуктивна стойност, земите попадащи в националната екологична мрежа „Натура 2000” и защитените територии, в зависимост от завареното положение на пасището или ливадата се разрешава да се оставят мозаечно разположени единични или групи дървета храсти и/или синори, до 20% от общата затревена площ;

· опазване на земеделските площи в близост до гори от навлизането на дървесна и храстовидна растителност в тях.

15. ОПРЕДЕЛЯ задълженията на общината и на ползвателите за поддържането на мерите, пасищата и ливадите от общинския поземлен фонд.

         15.1. ОБЩИНАТА се задължава:
· да осигури безпрепятствено ползване на предоставените общински мери, пасища и ливади от местното население за пашуване на притежаваните от тях животни;

· да предоставя периодична информация и методически указания на ползвателите относно необходимите мероприятия по поддържане и опазване на мерите, пасищата и ливадите.

         15.2. ПОЛЗВАТЕЛИТЕ се задължават:

         15.2.1. Да ползват и поддържат общинските мери, пасища и ливади според годишния план за паша през календарната 2027 г.
         15.2.2. Да осигуряват стриктното прилагане на технологични и организационни мероприятия относно:

· повърхностно подобряване на терена;

· подобряване на мерите, пасищата и ливадите чрез оптимизиране на минералното торене;

· органично торене на мерите, пасищата и ливадите;

· борба с плевелите и вредната растителност;

· подсяване на деградирали мери, пасища и ливади;

· основно подобряване на мери, пасища и ливади при нископродуктивни естествени тревостои със силно влошен тревен състав;

· напояване на мерите, пасищата и ливадите /там където има условия за напояване/;

· поддържане на мерите, пасищата и ливадите чрез традиционните земеделски практики /паша и/или косене;

· рационално и щадящо използване на мерите, пасищата и ливадите.

         15.2.3. Поддържането на мерите, пасищата и ливадите в добро земеделско и екологично състояние за общо и индивидуално ползване е за сметка на ползвателите.

16. Кметът на Община Кърджали да извърши всички действия по изпълнение на настоящото решение.

КМЕТ НА 

ОБЩИНА КЪРДЖАЛИ: ……….....………...……
                                              /ЕРОЛ МЮМЮН/

Изготвил:

Гл. експерт в отдел ИК: .…………..…….

                                               /С. Мехмед/

Съгласували:

Директор на дирекция ОСИ: …………………

                                                     /Г. Мустафа/

Началник отдел ИК: …………………

                                        /Й. Топчу/

Старши юрисконсулт: …………………………

                                       /……………………./      

